**კურიკულუმი**

|  |  |
| --- | --- |
| **ფაკულტეტის დასახელება** | **მეცნიერებათა და ხელოვნების ფაკულტეტი** |
| **პროგრამის დასახელება** | **არქეოლოგია****Archaeology** |
| **მისანიჭებელი აკადემიური ხარისხი** | **არქეოლოგიის დოქტორი****PhD in Archaeology** |
| **სწავლების ენა** | ქართული  |
| **პროგრამის მოცულობა და ხანგრძლივობა**  | 42 ECTS, 3-5 წელი  |
| **პროგრამის შემუშავების თარიღი და განახლების საკითხი** | პროგრამა შემუშავდა 2011 წელს და განახლდა 2021 წელს. პროგრამის განახლება შესაძლებელია ყოველი სასწავლო წლის დაწყებამდე, პროგრამისა და სასწავლო პროცესის ხარისხის გაუმჯობესების მიზნით. |
| **პროგრამის ხელმძღვანელი** | ნოდარ ბახტაძე, პროფესორი |
| **პროგრამაზე დაშვების წინაპირობები**  |
| * მაგისტრის ან მასთან გათანაბრებული აკადემიური ხარისხი შემდეგი მიმართულებით: ისტორია და არქეოლოგია (0222); კულტურული მემკვიდრეობის კვლევები (0288.1.); პალეოანთროპოლოგია (0588.1.1); რელიგია და თეოლოგია (0221); ხელოვნების ისტორია და თეორია (ხელოვნებათმცოდნეობა) (0213.1.5); არქიტექტურა და მშენებლობა (073); შუა საუკუნეების კვლევები (0288.2.1).
* წარმატებით ჩაბარებული შიდასაუნივერსიტეტო გამოცდა ინგლისურ ენაში, ინგლისური ენის მინიმუმ B2 დონეზე დადასტურების მიზნით ან ინგლისური ენის ცოდნის დამადასტურებელი საერთაშორისო სერტიფიკატი (მინიმუმ B2 დონის შესაბამისი) ან ინგლისურენოვანი საბაკალავრო ან სამაგისტრო პროგრამის დასრულების დამადასტურებელი დიპლომი\*;
* სადოქტორო კვლევითი განაცხადი;
* ზეპირი გამოცდა.

\* უცხოეთში მიღებული განათლების დამადასტურებელი დიპლომის აღიარება უნდა იყოს დადასტურებული სსიპ - განათლების ხარისხის განვითარების ეროვნული ცენტრის მიერ. დეტალური ინფორმაცია პროგრამაზე მიღების პირობების და კრიტერიუმების შესახებ მოცემულია დოკუმენტში „სადოქტორო პროგრამაზე მიღების პროცედურები და შეფასების სისტემა“. მიღების შესახებ ინფორმაცია თავსდება ილიას სახელმწიფო უნივერსიტეტის ვებგვერდზე www.iliauni.edu.ge. |
| **სადოქტორო პროგრამის დახასიათება/კონცეფცია** |
| არქეოლოგიის სადოქტორო პროგრამა პრიორიტეტს ანიჭებს გრძელვადიანი არქეოლოგიური კვლევების ინტერპრეტირებას თანამედროვე გლობალური პრობლემების ფონზე, რაც მყარ საფუძველს შეუქმნის რეგიონული თუ ადგილობრივი ისტორიის საკითხებისადმი კრიტიკულ-თეორიულ და რეალისტურ მიდგომებს.პროგრამის კვლევის არეალს წარმოადგენს როგორც პრეისტორიული, ისე ისტორიული ეპოქების ისეთი ქვემიმართულებები, როგორებიცაა: ქვის ხანის ადამიანთა ჯგუფებისა და საზოგადოებების წევრთა პალეოანთროპოლოგიური, მოლეკულარულ-გენეტიკური თავისებურებები; მათი ქცევის მოდელირება-რეკონსტრუქცია კლიმატური თუ სხვა გარემოპირობების ცვლილებების ფონზე; ქვის ხელსაწყოთა ტიპოლოგიურ-ქრონოლოგიური კლასიფიცირება და ამ ინდუსტრიის განვითარების ანალიზი; ენეოლითური (ქალკოლითური) კულტურის თავისებურებანი კავკასიაში; ლითონთა მწარმოებელ ადრეულ საზოგადოებათა კულტურა საქართველოსა და კავკასიაში; შუაბრინჯაოს ხანის დაწინაურებული ლითონმწარმოებლობა და ყორღანული კულტურა საქართველოში; გვიანბრინჯაოსა და ადრეული რკინის კულტურის მატარებელი ტომობრივი გაერთიანებები და სახელმწიფოებრივი წარმონაქმნები საქართველოსა და კავკასიის ტერიტორიაზე; ანტიკური ეპოქის კავკასიური კულტურები: კოლხეთისა და იბერიის სამეფოების პოლიტიკურ-ეკონომიკური ყოფა; მათი კულტურის კვლევა ეგეოსურ და აღმოსავლურ ცივილიზაციებთან კავშირში; კავკასიის ქრისტიანული და ისლამური ქვეყნების კულტურათა არქეოლოგიური კვლევა; შუა საუკუნეების საქართველოს ისტორიული ძეგლების არქეოლოგიური კვლევა.საგანმანათლებლო პროგრამა შემუშავებულია საერთაშორისო უნივერსიტეტების გამოცდილების გათვალისწინებით. კერძოდ, ნიუ-იორკის უნივერსიტეტის, ვაშინგტონის უნივერსიტეტის, ბოსტონის უნივერსიტეტის, ვარშავის უნივერსიტეტის, მაქს პლანკის კოგნიციის სკოლისა და ჰალე-ვიტენბერგის მარტინ ლუთერის უნივერსიტეტის სადოქტორო პროგრამების შესწავლის საფუძველზე.არქეოლოგიის სადოქტორო პროგრამა მხარდაჭერილია საერთაშორისო ექსპერტთა საბჭოს არსებობით, რომელიც უზრუნველყოფს:* პროგრამაში ჩართული დოქტორანტების თანახელმძღვანელობას;
* ერთობლივი კვლევითი პროექტების განვითარებას;
* კვლევითი უნარების განვითარებას სხვადასხვა სემინარებით და კურსებით;
* დოქტორანტების ხელშეწყობას სამეცნიერო ნაშრომების მომზადებასა და გამოქვეყნებაში საერთაშორისო რეფერირებადი ჟურნალებისთვის;
* სადოქტორო კურიკულუმის განვითარებას საერთაშორისო სტანდარტების მიხედვით, ასევე საჭიროების შემთხვევაში გარე რეფერირებას;
* ქართველი მეცნიერების და დოქტორანტების ჩართვას მსოფლიო სამეცნიერო ქსელში.

ექსპერტთა საბჭოს წევრები არიან: 1. ანჯეი ბერნაცკი. პოზნანის ადამ მიცკევიჩის სახელობის უნივერსიტეტის არქეოლოგიის პროფესორი (პოლონეთი); 2. სიმონ არნჰოლდი. ჰალე-ვიტენბერგის მარტინ ლუთერის უნივერიტეტი. პროფესორი მახლობელი აღმოსავლეთის არქეოლოგიის კვლევებში (გერმანია); 3. ფრანჩესკა რომანა სტასოლა. რომის SAPIENZA -ს უნივერსიტეტის ქრისტიანული და შუა საუკუნეების არქეოლოგიის პროფრესორი (იტალია); 4. ემა ლუზლი-ლიმინგი. ექსეტერის უნივერსიტეტის თეოლოგიისა და არქეოლოგიის პროფესორი (დიდი ბრიტანეთი).პროგრამა მჭიდროდ თანამშრომლობს ილიას სახელმწიფო უნივერსიტეტში არსებულ საერთაშორისო სადოქტორო სკოლასთან, იყენებს მის მიერ შექმნილ ყველა რესურსს, მათ შორის - დოქტორანტს აძლევს უცხოელი თანახელმძღვანელის ყოლისა და ორმაგი ხარისხის მოპოვების შესაძლებლობას კოტუტელის ფორმატის ფარგლებში.  |
| **პროგრამის მიზნები** |
| არქეოლოგიის სადოქტორო პროგრამის მიზანია, შექმნას მაღალი ხარისხის კვლევითი გარემო მაღალკვალიფიციური მკვლევრების მომზადებისთვის, რომლებიც აღჭურვილნი იქნებიან არქეოლოგიური კვლევებისთვის საჭირო უახლესი მეთოდებისა და ტექნიკების ცოდნით, შეძლებენ საკუთარი კვლევის მყარ თეორიულ საფუძველზე დამყარებას და ექნებათ კრიტიკული აზროვნებისა და ინტერპრეტაციის უნარები. პროგრამა:* ხელს უწყობს დოქტორანტების საერთაშორისო სამეცნიერო სივრცეში ინტეგრირებასა და ახალი ცოდნის გაზიარებას, მათ შორის, საერთაშორისო პუბლიკაციის დონეზე;
* ამზადებს დოქტორანტებს წარმატებული საქმიანობისთვის როგორც აკადემიურ სივრცეში, ასევე მის ფარგლებს გარეთ.
 |
| **სწავლის შედეგები** |
| **კურსდამთავრებულს შეუძლია:**1. საკვლევი საკითხის შესახებ არსებული ცოდნის შეფასების საფუძველზე, შესაბამისი თეორიების/თეორიული ჩარჩოს გამოყენებითა და აკადემიური კეთილსინდისიერების პრინციპების დაცვით, ორიგინალური კვლევის დამოუკიდებლად დაგეგმვა და განხორციელება არქეოლოგიის ერთი ან რამდენიმე ქვემიმართულების ფარგლებში (პრეისტორიული, კლასიკური, შუა საუკუნეები და ა. შ.);
2. საველე ან ლაბორატორიული მუშაობის პროცესში რელევანტური კვლევის მეთოდების ან/და ტექნიკების გამოყენება მონაცემების შეგროვების და ანალიზის მიზნით;
3. კვლევის შედეგების ინტერპრეტაცია და გაზიარება ადგილობრივ და საერთაშორისო დონეზე გამართულ თემატურ დისკუსიებში მონაწილეობის გზით, მათ შორის, საერთაშორისო რეფერირებად პუბლიკაციების დონეზე;
4. ცოდნის ტრანსფერი სააუდიტორიო სწავლების პროცესში, სწავლების თანამედროვე მეთოდებისა და მიდგომების გამოყენებით;
5. უახლეს მიღწევებზე დამყარებული ცოდნის საფუძველზე კვლევის შემდგომი პროცესებისა და ახალი იდეების განვითარება.
 |
| **სწავლების მეთოდები** |
| * ლექცია;
* სემინარი;
* პრაქტიკული საველე-არქეოლოგიური მუშაობა;
* კამერალური ლაბორატორული მუშობა;
* ელექტრონული სწავლების ელემენტები;
* დემონსტრირება;
* სუპერვიზია;
* ანალიზისა და სინთეზის მეთოდი;
* შემთხვევის ანალიზი და სხვა.

შენიშვნა: პროგრამის თითოეულ კომპონენტში გამოყენებული სწავლების მეთოდები მოცემულია შესაბამის სილაბუსებში/კონცეფციის დოკუმენტებში. |
| **პროგრამის სტრუქტურა** |
| არქეოლოგიის სადოქტორო პროგრამის მოცულობა შეადგენს 42 კრედიტს. მათ შორის, სავალდებულო - 24 კრედიტი და არჩევითი - 18 კრედიტი, საიდანაც დოქტორანტი იღებს კურსებს თავისი კვლევითი ინტერესების გათვალისწინებით. დეტალური ინფორმაცია კომპონენტებისა და კრედიტების განაწილების შესახებ მოცემულია ქვემოთ.

|  |  |  |
| --- | --- | --- |
| **კომპონენტები** | **სემესტრები** | **ECTS** |
| **1** | **2** | **3** | **4** | **5** | 6 | 7 | 8 | 9 | **10** |  |
| **სავალდებულო კომპონენტები - 24** **კრედიტი** |  |  |  |  |  |  |  |  |  |  |  |
| არქეოლოგიური კვლევის მეთოდოლოგიები |  |  |  |  |  |  |  |  |  |  | **6** |
| ტრენინგის კურსი\*  |  |   |  |  |  |  |  |  |  |  | **-** |
| ასისტირება\*\* |  |  |  |  |  |  |  |  |  |  | **12** |
| Writing for Academic Publication\*\*\* |  |  |  |  |  |  |  |  |  |  | **6** |
| სადოქტორო კოლოკვიუმები |  |  |  |  |  |  |  |  |  |  | **-** |
| სადისერტაციო ნაშრომი\*\*\* |  |  |  |  |  |  |  |  |  |  | **-** |
| **არჩევითი კომპონენტები - 18 კრედიტი** |  |  |  |  |  |  |  |  |  |  |  |
| კავკასია და გარესამყარო გვიანი ბრინჯაო - ადრე რკინის ხანაში  |  |  |  |  |  |  |  |  |  |  | **6** |
| პალეოანთროპოლოგიური კვლევების მეთოდიკა და საქართველოს ძველი ქვის ხანა |  |  |  |  |  |  |  |  |  |  | **6** |
| ქრისტიანული რელიგიის, კულტურისა და ხელოვნების კვლევა არქეოლოგიური მეთოდების გამოყენებით |  |  |  |  |  |  |  |  |  |  | **6** |
| ანტიკური სამყარო და ძველი საქართველოს ქალაქები |  |  |  |  |  |  |  |  |  |  | **6** |
| მონაცემთა სივრცითი ანალიზი და გამოსახვა |  |  |  |  |  |  |  |  |  |  | **6** |
| კურიკულუმის განვითარება და სწავლებისა და შეფასების სტრატეგიები უმაღლეს განათლებაში |  |  |  |  |  |  |  |  |  |  | **6** |
| სემინარი მომიჯნავე დისციპლინაში |  |  |  |  |  |  |  |  |  |  | **6** |

\*ტრენინგის კურსი  შემოთავაზებულია  პიროვნული და პროფესიული განვითარების ცენტრის (PPDC) მიერ.\*\*სწავლების ასისტირების წინაპირობაა პიროვნული და პროფესიული განვითარების ცენტრის ტრენინგის კურსის გავლა; კვლევის ასისტირების წინაპირობაა პროსპექტუსის დაცვა;\*\*\*დოქტორანტს დაცული უნდა ჰქონდეს პროსპექტუსი; შეგროვებული უნდა ჰქონდეს მონაცემები და მუშაობდეს პუბლიკაციაზე.\*\*\*\*სადისერტაციო ნაშრომის წარდგინება დაცვისთვის შესაძლებელია მხოლოდ სადოქტორო პროგრამით გათვალისწინებული სავალდებულო კომპონენტის, მათ შორის, კოლოკვიუმების შესრულებისა და პუბლიკაციის ან პუბლიკაციაზე თანხმობის წარდგენის შემდეგ.სადოქტორო კოლოკვიუმების სერია უზრუნველყოფს კვლევითი პროცესის სისტემატიზაციას და მის შედეგზე ორიენტირებულობას. მისი მიზანია კვლევასთან დაკავშირებული ავტონომიურობისა და კომუნიკაციის უნარების განვითარება. დოქტორანტმა უნდა შეასრულოს სემესტრში მინიმუმ ერთი კოლოკვიუმი. სადოქტორო კოლოკვიუმის ფარგლებში დოქტორანტი ამზადებს ანგარიშს კვლევის მოცემული ეტაპისათვის მიღებული შედეგების შესახებ და წარადგენს დარგობრივი კომისიის წინაშე. სადოქტორო კოლოკვიუმი შეიძლება ჩატარდეს მომიჯნავე დარგების დოქტორანტების და მათი ხელმძღვანელების/თანახელმძღვანელების მონაწილეობით. კოლოკვიუმები ემსახურება თანმიმდევრული უკუკავშირის მიღებას კვლევის პროცესში. პირველი წლის განმავლობაში დოქტორანტები ხელმძღვანელთან/თანახელმძღვანელთან ერთად მუშაობენ პროსპექტუსზე. პროსპექტუსი მუშავდება სადოქტორო პროგრამაზე მიღებისას წარდგენილი სადოქტორო კვლევითი განაცხადის საფუძველზე. პროსპექტუსის მომზადების განმავლობაში დოქტორანტები: * განსაზღვრავენ საკვლევ საკითხს/პრობლემას სადისერტაციო კვლევისთვის;
* აკეთებენ რელევანტური ლიტერატურის მიმოხილვას, რომელიც მოიცავს შერჩეული საკითხის/პრობლემის შესახებ კვლევებზე დაფუძნებული უახლესი ცოდნის, გამოყენებული კვლევის მეთოდოლოგიების, მიდგომების და კონცეფციების ანალიზს/სინთეზს და შეფასებას;
* ლიტერატურის მიმოხილვის საფუძველზე განსაზღვრავენ ახალი ცოდნის შექმნის საჭიროებას და აყალიბებენ კვლევის მიზანს, საკვლევ კითხვას/ებს (საჭიროების შემთხვევაში ჰიპოთეზას) და კვლევის მეთოდოლოგიას;
* ადგენენ ბიბლიოგრაფიას და კვლევის გეგმას.

დასრულებულ პროსპექტუსს დოქტორანტი იცავს დარგობრივი კომისიის წინაშე სწავლების პირველი წლის ბოლოს. **ასისტირება** არის სადოქტორო პროგრამის ის კომპონენტი, რომელიც უზრუნველყოფს დოქტორანტის ჩართულობას სწავლებასა და კვლევასთან დაკავშირებულ აკადემიურ პროცესებში. პროგრამით გათვალისწინებულია სწავლების და კვლევის ასისტირება (იხ. ასისტირების კონცეფცია). სწავლების ასისტირების შემთხვევაში დოქტორანტი აკადემიური კურსის პროფესორს უწევს ასისტირებას, დამოუკიდებლად ახორციელებს აკადემიური კურსის კომპონენტს და ატარებს სალექციო/სასემინარო კურსს ან უწევს ტუტორობას. კვლევის ასისტირების დროს დოქტორანტს შეიძლება მიეცეს შესაძლებლობა, ჩაერთოს უნივერსიტეტში მიმდინარე კვლევით პროცესებში და ამ მიზნით განახორციელოს ისეთი აქტივობები, როგორც არის ლიტერატურის მოძიება, კვლევის ახალი მეთოდების შემუშავებაში მონაწილეობა, შედეგების შეგროვება და ანალიზი და ა.შ.სადოქტორო პროგრამის აუცილებელი პირობაა **საერთაშორისო რეფერირებად გამოცემაში პუბლიკაციის გამოქვეყნება.** კერძოდ, დოქტორანტს დისერტაციის დაცვამდე მოეთხოვება შესაბამის სფეროში მინიმუმ ერთი სამეცნიერო პუბლიკაცია საერთაშორისო რეცენზირებად თემატურ ჟურნალში. სადოქტორო პროგრამით გათვალისწინებული საერთაშორისო პუბლიკაციისადმი მოთხოვნები იხ. მეცნიერებათა და ხელოვნების ფაკულტეტის სადისერტაციო საბჭოსა და დოქტორანტურის დებულებაში.სადოქტორო პროგრამა სრულდება **სადისერტაციო ნაშრომის** წარდგენით და მისი საჯარო დაცვით. სადისერტაციო ნაშრომის დაცვა ხდება ილიას სახელმწიფო უნივერსიტეტის მეცნიერებათა და ხელოვნების ფაკულტეტის საბჭოს მიერ დამტკიცებული სადისერტაციო საბჭოს წინაშე. სადისერტაციო ნაშრომის შესახებ დეტალური ინფორმაცია მოცემულია სადისერტაციო ნაშრომის კონცეფციის დოკუმენტში (იხ. სადისერტაციო ნაშრომის კონცეფცია). |
| **დასაქმების სფეროები** |
| კურსდამთავრებულებს დასაქმება შეეძლებათ შესაბამისი პროფილის როგორც აკადემიურ, ასევე საჯარო და კერძო დაწესებულებებში:* უმაღლესი საგანმანათლებლო დაწესებულებები;
* შესაბამისი პროფილის კვლევითი ინსტიტუტები და ცენტრები;
* საერთაშორისო და ადგილობრივი არქეოლოგიურ ექსპედიციები;
* ისტორიული, არქეოლოგიური, ხელოვნებითი და ეთნოლოგიური პროფილის მუზეუმები;
* კულტურული მემკვიდრეობის დაცვის ორგანიზაციები და პროგრამები;
* შესაბამისი პროფილის საერთაშორისო და ადგილობრივი კვლევითი პროექტები;
* კულტურული ფასეულობების ექსპერტიზის ორგანიზაციები;
* არასამთავრობო ორგანიზაციები.
 |
| **შეფასების წესი** |
| **სასწავლო კომპონენტის შეფასება მიმდინარეობს 100 ქულიანი სისტემით:**შეფასების სისტემა უშვებს ხუთი სახის დადებით შეფასებას:(A) ფრიადი – შეფასების 91-100 ქულა;(B) ძალიან კარგი – მაქსიმალური შეფასების 81-90 ქულა;(C) კარგი – მაქსიმალური შეფასების 71-80 ქულა;(D) დამაკმაყოფილებელი – მაქსიმალური შეფასების 61-70 ქულა;(E) საკმარისი – მაქსიმალური შეფასების 51-60 ქულა.ორი სახის უარყოფით შეფასებას:(FX) ვერ ჩააბარა – მაქსიმალური შეფასების 41-50 ქულა, რაც ნიშნავს, რომ სტუდენტსჩასაბარებლად მეტი მუშაობა სჭირდება და ეძლევა დამოუკიდებელი მუშაობითდამატებით გამოცდაზე ერთხელ გასვლის უფლება;(F) ჩაიჭრა – მაქსიმალური შეფასების 40 ქულა და ნაკლები, რაც ნიშნავს, რომ სტუდენტისმიერ ჩატარებული სამუშაო არ არის საკმარისი და მას საგანი ახლიდან აქვს შესასწავლი. **სადისერტაციო ნაშრომის დაცვის შეფასება მიმდინარეობს შემდეგი სისტემით:** ა) ფრიადი (summa cum laude) – შესანიშნავი ნაშრომი; ბ) ძალიან კარგი (magna cum laude) – შედეგი, რომელიც წაყენებულ მოთხოვნებს ყოველმხრივ აღემატება; გ) კარგი (cum laude) – შედეგი, რომელიც წაყენებულ მოთხოვნებს აღემატება; დ) საშუალო (bene) – საშუალო დონის ნაშრომი, რომელიც წაყენებულ ძირითად მოთხოვნებს აკმაყოფილებს; ე) დამაკმაყოფილებელი (rite) – შედეგი, რომელიც, ხარვეზების მიუხედავად, წაყენებულ მოთხოვნებს მაინც აკმაყოფილებს; ვ) არადამაკმაყოფილებელი (insufficient) – არადამაკმაყოფილებელი დონის ნაშრომი, რომელიც ვერ აკმაყოფილებს წაყენებულ მოთხოვნებს მასში არსებული მნიშვნელოვანი ხარვეზების გამო; ზ) სრულიად არადამაკმაყოფილებელი (sub omni canone) – შედეგი, რომელიც წაყენებულ მოთხოვნებს სრულიად ვერ აკმაყოფილებს.„ა“–„ე“ ქვეპუნქტებით გათვალისწინებული შეფასების მიღების შემთხვევაში დოქტორანტს ენიჭება დოქტორის აკადემიური ხარისხი.„ვ“ ქვეპუნქტით გათვალისწინებული შეფასების მიღების შემთხვევაში დოქტორანტს ეძლევა ერთი წლის განმავლობაში გადამუშავებული სადისერტაციო ნაშრომის წარდგენის უფლება.„ზ“ქვეპუნქტით გათვალისწინებული შეფასების მიღების შემთხვევაში დოქტორანტი კარგავს იმავე სადისერტაციო ნაშრომის წარდგენის უფლებას. |
| **სწავლისათვის აუცილებელი დამხმარე პირობები/რესურსები** |
| * საქართველოს ეროვნული მუზეუმი;
* გ. ჩუბინაშვილის სახელობის ქართული ხელოვნების ისტორიისა და ძეგლთა დაცვის ეროვნული კვლევითი ცენტრი;
* უნივერსიტეტის ბიბლიოთეკა და ელექტრონული რესურსები (მათ შორის სამეცნიერო ელექტრონული ბაზები - ScienceDirect, Scopus, Clarivate Analytics, EBSCO, Jstor, Project Muse, Cambridge Journals, DOAJ, ProQuest, Oxford Journals და სხვა);
* უნივერსიტეტის მულტიმედია ბიბლიოთეკა;
* უნივერსიტეტის სააუდიტორო/სამუშაო სივრცეები;
* შესაბამისი პროფილის საუნივერსიტეტო ინსტიტუტები და ბაზები: დედამიწის შემსწავლელი ინსტიტუტი, აღმოსავლეთმცოდნეობის ინსტიტუტი, ჭიათურის ბაზა, ვანის ბაზა, დედოფლისწყაროს ბაზა, სტეფანწმინდის ბაზა, გრიგოლეთის ბაზა, მანგლისის ბაზა.
* უნივერსიტეტის არქეოლოგიური ლაბორატორია;
* ილიას სახელმწიფო უნივერსიტეტის შუასაუკუნეების კვლევების ცენტრი;
* ილიას სახელმწიფო უნივერსიტეტის ვიზუალური ანთროპოლოგიისა და ლოკალური ისტორიის კვლევების ლაბორატორია;
* ილიას სახელმწიფო უნივერსიტეტის კავკასიის კვლევის საერთაშორისო სკოლა;
* არგუსი, Elearning და Turnitin-ის სისტემები;
* ლემან ჰაუპტის საერთაშორისო სადოქტორო სკოლა.
 |

|  |
| --- |
| **პროგრამის სემესტრული გეგმა** |
| **კომპონენტის დასახელება** | **წინაპირობა** | **ლექტორი** | **საკონტაქტო საათების განაწილება** | **კრედიტი** | **სემესტრი****შემ/გაზ** |
| **სავალდებულო კომპონენტი (24 კრედიტი)** |  |  |
| არქეოლოგიური კვლევის მეთოდოლოგიები |  | ირინა დემეტრაძე-რენცი |  30 | 6 | **x** | **x** |
| Writing for Academic Publication |  | მაია როგავა | 30 | 6 | **x** | **x** |
| ტრენინგის კურსი  |  |   | -- |  | **x** | **x** |
| ასისტირება |  | ხელმძღვანელი/ები, მომიჯნავე დარგის/დისციპლინის პროფესორი, რომელიც ჩართულია სადოქტორო პროგრამაში | ინდ. | 12 | **x** | **x** |
| სადოქტორო კოლოკვიუმები |  |  | ინდ. |  | **x** | **x** |
| სადისერტაციო ნაშრომი |  |  |  |  | **x** | **x** |
| **არჩევითი კომპონენტი - 18 კრედიტი** |
| კავკასია და გარესამყარო გვიანი ბრინჯაო - ადრე რკინის ხანაში  |  | პაატა ბუხრაშვილი | 30 | 6 | **x** | **x** |
| პალეოანთროპოლოგიური კვლევების მეთოდიკა და საქართველოს ძველი ქვის ხანა |  | ნიკოლოზ თუშაბრამიშვილი | 30 | 6 | **x** | **x** |
| ქრისტიანული რელიგიის, კულტურისა და ხელოვნების კვლევა არქეოლოგიური მეთოდების გამოყენებით |  | ნოდარ ბახტაძე | 30 | 6 | **x** | **x** |
| ანტიკური სამყარო და ძველი საქართველოს ქალაქები |  | გურამ ყიფიანი | 30 | 6 | **X** | **x** |
| მონაცემთა სივრცითი ანალიზი და გამოსახვა |  | მიხეილ ელაშვილი | 30 | 6 | **x** | **x** |
| სემინარი მომიჯნავე პროგრამიდან\* |  | სადოქტორო საფეხურის სწავლებაში ჩართული მომიჯნავე დარგის/დისციპლინის პროფესორი | ინდ. | 6 | **x** | **x** |
| კურიკულუმის განვითარება და სწავლებისა და შეფასების სტრატეგიები უმაღლეს განათლებაში |  | სოფიკო ლობჟანიძე | 32 | 6 | **x** | **x** |

\*დოქტორანტი საკუთარი კვლევითი ინტერესიდან გამომდინარე ირჩევს პროფესორს მომიჯნავე დისციპლინიდან და მასთან ერთად ინდივიდუალურად ადგენს სასწავლო სემესტრულ გეგმას.

|  |
| --- |
| **არქეოლოგიის სადოქტორო პროგრამაში ჩართული აკადემიური პერსონალი** |
|  | ***სახელი და გვარი*** | ***სტატუსი*** | ***ელექტრონული ფოსტა*** |
| 1 | ნოდარ ბახტაძე | პროფესორი | nodar.bakhtadze@iliauni.edu.ge  |
| 2 | ნიკოლოზ თუშაბრამიშვილი | პროფესორი | nikoloz\_tushabramishvili@iliauni.edu.ge |
| 3 | გურამ ყიფიანი | პროფესორ-ემერიტუსი | guram\_kipiani@iliauni.edu.ge |
| 4 | დიმიტრი ახვლედიანი | პროფესორი | dimitri.akhvlediani@iliauni.edu.ge  |
| 5 | პაატა ბუხრაშვილი | პროფესორი | paata@iliauni.edu.ge |
| 6 | ირინა დემეტრაძე-რენცი | ასისტენტ-პროფესორი | idemetra@iliauni.edu.ge |
| 7 | თეიმურაზ ჯოჯუა | ასოცირებული პროფესორი | teimuraz.jojua@iliauni.edu.ge |
| 8 | მიხეილ ელაშვილი | პროფესორი | mikheil\_elashvili@iliauni.edu.ge |
| 9 | მაია ჩარკვიანი | ასისტენტ პროფესორი | maia.charkviani@iliauni.edu.ge |
| 10  | სოფიკო ლობჟანიძე | პროფესორი | sopiko\_lobjanidze@iliauni.edu.ge |
| 11 | მაია როგავა | პროფესორი | maia.rogava@iliauni.edu.ge |